Ons glo dat u van die bestaan van die PETER HENRICH HENNING FAMILIEBOND bewus is. Dit is 'n Bond uit die HENNINGs vir die HENNINGs. Omdat ons baie trots op ons familiebond se prestasies is en u graag as lid daarvan wil werf, wil ons aan u meedeel wat die familiebond al sedert sy stigting gedurende 1984 vermag het:
Ons het sedert die stigting van die familiebond elke kwartaal 'n nuusbrief uitgegee en beoog om daarmee vol te hou. In die nuusbrief word alle nuuswaardige berigte wat vir die HENNINGs van belang is, gepubliseer.
Ons het reeds verskeie landwye HENNINGfamiliefeeste op verskillende plekke reg oor Suid-Afrika gehou. Dit was elke keer 'n reuse sukses.
Ons het 'n Webwerf op Internet geskep, waar inligting oor die Familiebond, asook geskiedenis en geslagsregister van die Hennings beskikbaar is, vir enige persoon reg oor die wêreld om te raadpleeg.
Hiermee saam vind u 'n aansoekvorm. Moet asseblief nie huiwer om telefonies met my in verbinding te tree indien u enige navraag het nie. Nadat u aangesluit het sal 'n lidmaatskapsertifikaat met die HENNINGwapen in volkleur en ander tersaaklike dokumente aan u gestuur word. Ons wil werklik 'n beroep op u doen om hierdie verdienstelike saak te ondersteun.